

**นโยบายการบริหารของ**

**นายสมหวัง อิฐรัตน์**

**สาธารณสุขอำเภอท่าตูม จังหวัดสุรินทร์**

**วันที่ 21 ธันวาคม 2561**

นายสมหวัง อิฐรัตน์ สาธารณสุขอำเภอท่าตูม ร่วมกับเจ้าหน้าที่สาธารณสุขอำเภอท่าตูมประกาศนโยบายการสร้างเสริมสุขภาพโดยการผลักดันให้ชุมชนดำเนินงานแก้ไขตนเองได้ร่วมกับประสานภาคีเครือข่ายทั้งภายในระดับอำเภอและจังหวัดโดยมีนโยบายที่สอดคล้องกับรัฐบาลและกระทรวงสาธารณสุขดังนี้

**ด้านการบริหาร** ใช้หลักธรรมาภิบาล สร้างเสริมการมีส่วนร่วมของทุกภาคส่วน การบริหารที่มุ่งเน้น ผลสัมฤทธิ์ ความโปร่งใส ประหยัด มีคุณภาพ ภายใต้ระเบียบกฎเกณฑ์ทางราชการและมีระบบคุณธรรมในการ บริหารจัดการทรัพยากร และบุคลากร

**ด้านการบริการปฐมภูมิ** โดยมีพัฒนารูปแบบจัดบริการปฐมภูมิ และการส่งต่อ ปรับปรุงพัฒนาคุณภาพ รพ.สต.ติดดาว การพัฒนาพื้นที่ PCC ในการดูแลประชาชน

**ด้านการเงินการคลัง** การควบคุมกำกับโรงพยาบาลส่งเสริมสุขภาพตำบลเพื่อให้เพิ่มรายรับ ลดรายจ่าย มีระบบบริหารการเงินการคลังที่มีประสิทธิภาพ โดยยึด มั่นและปฏิบัติตามประกาศสำนักงานปลัดกระทรวงสาธารณสุข เรื่อง มาตรการป้องกันการ ทุจริตและแก้ไข การกระทำผิดวินัยของเจ้าหน้าที่ของรัฐในสังกัดสำนักงานปลัดกระทรวงสาธารณสุข ประจำปี งบประมาณ พ.ศ. ๒๕๖๐

**ด้านสังคม** มุ้งเน้นความสมัครสมานสามัคคี มีจริยธรรม ส่งเสริมการมีส่วนร่วมกับกิจกรรมของชุมชน หรือหน่วยงานอื่นในพื้นที่ รวมถึงเปิดเผยและเผยแพร่ข้อมูลข่าวสารสู่สาธารณชน

**ด้านภาคีเครือข่ายสุขภาพ** สร้างความร่วมมือในเครือข่าย มีแนวทางในการดำเนินงานสาธารณสุข ทั้ง เชิงรุก เชิงรับ ส่งเสริมสุขภาพ ป้องกันและควบคุมโรคที่สำคัญในพื้นที่ของเครือข่ายสุขภาพ

**การบรรลุเป้าหมายกระทรวงสาธารณสุข** เน้นหนัก 5 งานสำคัญ ได้แก่

1. การปฏิรูประบบเทคโนโลยีสารสนเทศด้านสุขภาพ เชื่อมต่อข้อมูลด้วยระบบเดียวกัน

2. คลินิกหมอครอบครัวและรพ.สต.ติดดาว เน้นการพัฒนาหน่วยบริการตามเกณฑ์


3. การปฏิรูปกำลังคนด้านสุขภาพ บริหารกำลังเงินอย่างมีประสิทธิภาพ

4. การใช้ยาอย่างสมเหตุผลขับเคลื่อนลดการใช้ยาในโรงพยาบาลส่งเสริมสุขภาพตำบลลดการดื้อยาปฏิชีวนะ

5. การควบคุมป้องกันวัณโรค ลดการตายและขาดยา

จึงประกาศให้ทราบโดยทั่วกัน

สั่ง ณ วันที่ 21 ธันวาคม 2561



( นายสมหวัง อิฐรัตน์ )

สาธารณสุขอำเภอท่าตูม